**Yukio Edano** (jap. 枝野 幸男, *Edano Yukio*; s. 31. toukokuuta 1964, Utsunomiya, Tochigi, Japani) on japanilainen poliitikko, joka toimii tällä hetkellä*milloin?* maan oppositiojohtajana. Hän edustaa Japanin perustuslaillista demokraattista puoluetta ja on sen nykyinen puheenjohtaja.

Tausta ja yksityiselämä
-----------------------

Edano syntyi Utsunomiyassa vuonna 1964. Hänen isänsä valitsi nimen Yukio, koska ihaili japanilaista antimilitaristista liberaalipoliitikkoa Yukio Ozakia. Yläkouluikäisenä Edano lauloi kuorossa ja voitti NHK:n järjestämän laulukilpailun. Hän laulaa ahkerasti karaokea vielä tänäkin päivänä..

Edano opiskeli lakia Tōhokun yliopistossa. Hän alkoi työskennellä juristina vuonna 1991.

Edano on naimisissa ja hänellä on kaksi lasta.

Poliittinen ura
---------------

Edano valittiin Japanin edustajainhuoneeseen vuonna 1993 Japanin Uuden Puolueen listoilta Saitamasta. Edano eroaa monista japanilaisista poliitikoista siinä, että hän ei ole syntynyt poliitikkojen perheeseen eikä hän ole erityisen rikas. Myöhemmin hän oli mukana perustamassa Japanin demokraattista puoluetta..

Vuonna 2010 Edano nousi elinvoimaisuudesta, Okinawasta ja pohjoisista alueista vastaavaksi ministeriksi. Vuotta myöhemmin hänet valittiin valtioneuvoston kansliapäälliköksi. Syyskuussa 2011 Edanosta tuli Japanin talous-, kauppa- ja teollisuusministeri..

Vuonna 2017 Edano oli jälleen mukana perustamassa uutta puoluetta: Japanin perustuslaillinen demokraattinen puolue (CDP). Hänet valittiin puolueen ensimmäiseksi puheenjohtajaksi ja johti puolueen yllättävään vaalivoittoon vuonna 2017.. Kun demokraattinen kansanpuolue yhdistyi CDP:hen vuonna 2020, Edano valittiin jälleen puheenjohtajaksi.

Epäonnistuttuaan voittamaan liberaalidemokraatit vuoden 2021 alahuonevaaleissa, Edano ilmoitti luopuvansa puolueen puheenjohtajuudesta. Marraskuussa 2021 hänen seuraajakseen valittiin Kenta Izumi.

### Poliittisia näkemyksiä

Noustuaan jälleen puheenjohtajaksi vuonna 2020 Edano sanoi, että puolue on vaihtoehto erityisesti maata johtavalle liberaalidemokraattiselle puolueelle.

Edanon mukaan Fukushiman onnettomuus johtui siitä, että liberaalidemokraatit olivat johtaneet Japania pitkään niin kuin yritystä. Edanon mielestä hallitus, jossa hän itse oli ministerinä, ei ollut valmistautunut tällaiseen onnettomuuteen. Edanon puolue äänestettiin oppositioon vuoden 2012 vaaleissa..

Vuonna 2019 Edano sanoi, että mikäli hänen puolueensa voittaa vaalit, hän aikoo kieltää seksuaali- ja sukupuolivähemmistöjen syrjimisen sekä laillistaa samaa sukupuolta olevien avioliitot Japanissa.

Lähteet
-------

1. 1 2  Yukio EDANO - Profile - The Democratic Party of Japan  2021. The Democratic Party of Japan. Viitattu 26.7.2021. (englanniksi)[vanhentunut linkki]
2. 1 2  Yukio Edano stands up as the leader of Japan's biggest opposition *The Straits Times*.  29.10.2017. Viitattu 26.7.2021. (englanniksi)
3. 1 2 3  枝野幸男オフィシャルサイト 立憲民主党衆議院議員 *枝野幸男オフィシャルサイト　立憲民主党衆議院議員*. Viitattu 26.7.2021. (japaniksi)
4. 1 2  Yukio EDANO  2021. japan.kantei.go.jp. Viitattu 26.7.2021. (englanniksi)
5. ↑  Reiji Yoshida: Edano didn't need family name, cash to enter Diet *The Japan Times*.  13.3.2003. Viitattu 26.7.2021. (englanniksi)
6. ↑  Linda Sieg, Ami Miyazaki: Japan's Constitutional Democrats: a little party with big ambition *Reuters*.  13.12.2017. Viitattu 26.7.2021. (englanniksi)
7. ↑  Japan opposition reunites as ruling party picks new leader *ABC News*.  10.9.2020. Viitattu 26.7.2021. (englanniksi)
8. ↑  Edano to resign as CDP leader over ‘insufficient abilities’ *The Asahi Shimbun*.  2.11.2021. Viitattu 2.11.2021. (englanniksi)
9. ↑  Izumi Elected Japan Opposition CDP's New Leader *nippon.com*.  30.11.2021.  Arkistoitu 1.12.2021. Viitattu 3.11.2022. (englanniksi)
10. ↑  Edano vows to make new CDP a viable alternative to LDP rule *The Asahi Shimbun*.  16.9.2020. Viitattu 26.7.2021. (englanniksi)
11. ↑  Rik Glauert: Opposition party in Japan pledges to protect LGBT rights *Gay Star News*.  25.6.2019.  Arkistoitu 24.7.2021. Viitattu 26.7.2021. (englanniksi)

Aiheesta muualla
----------------

* Edanon Twitter-tili

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Japani
* Korea

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |

 |